KLUBI 700
Charlotte Baxley'l oli pidevalt tuli takus,
aidates oma mehel juhtida neile kuuluvat viite restorani.
Kuniks ootamatu valu ja väsimus niitsid ta jalust.
Charlotte käis mitme arsti juures,
kuid ei leidnud pea 5. aasta jooksul mingit leevendust.
Kuniks ta sai ühel päeval omaenda kodus
üleloomulikult terveks.
Charlotte Baxley poleks eales arvanud,
et võib kogeda nii suurt valu,
et ei suuda enam pere eest hoolt kanda
või juhtida restorane, mis talle ja ta mehele kuulusid.
Kuid nii juhtus.
Mul tekkisid 2010. aastal valud paremas küljes
ja arst, kelle juures tookord käisin, lasi mul teha röntgeni ja anda verd,
kuid ei leidnud mul midagi viga olevat.
Järgnevate aastate jooksul muutusid valu ja väsimus hullemaks,
kuniks ta sai teada, et tal on Lyme'i tõbi ehk borrelioos,
mis oli tekitanud põletiku maksas.
Arstid hakkasid ravima Lyme'i tõbe, määrates talle ka valuvaigistid,
kuid millestki polnud kasu.
Tundsin iga päev, et olen sõna otseses mõttes suremas.
Igalt poolt valutab, sa oled väsinud ja sul pole jõudu.
Sa ei taha mitte midagi teha, kui vaid istuda või olla pikali.
Püüdsin end püsti ajada ja koristada või teha süüa -
teha kõike tavalist, mida olin alati teinud,
kuid ma ei suutnud.
Lahkusin igal hommikul kodust mõeldes valule, mida ta tunneb
ja see tekitas lootusetuse tunde.
Kuid ta ei andnud kunagi alla.
Seda seetõttu, et oli asju, mida valu ei suutnud takistada.
Valu ei saanud takistada mind palvetamast või Piiblit lugemast.
Usun, et olin lähemal Jumalale, kui eales varem
ja mulle sai selgeks,
et kui sul pole muud, kui Jeesus, on Jeesus ka kõik, keda vajad.
Kuid peale viite aastat kroonilist valu
muutus ka põlvili palvetamine väljakannatamatuks.
Ma ei suutnud valu tõttu põlvitada palveks.
Lebasin lihtsalt diivanil ja nutsin.
Nutsin ja hüüdsin Jumala poole, sest see kõik oli nii valulik.
Charlotte teadis, et vajab imet.
Ta ütles, et ime saabus ajal,
mil ta vaatas üht oma lemmiksaadet - "Klubi 700".
Seisin külmkapi ees,
kui Terry ütles: "Kellelgi on maksaga probleeme,
kuid Jumal tervendab selle just praegu.
Lihtsalt kiida Tema nime ja võta see vastu!"
Tõstsin hoobilt oma käed ja ütlesin: "Jumal, see on mulle.
Ma tean, et see on mulle
ja ma kuulutan enesele tervenemist!"
Ta jätkas palvetamist, uskudes Jumalalt tervenemist.
Vaid mõne nädalaga oli valu täielikult kadunud.
Ärkasin ühel hommikul ja mul polnud enam valusid.
Mõtlesin: "Wau! Tunnen end päris hästi."
See oli esimene kord 4,5. aasta jooksul,
mil ma ei tundnud valusid.
Nädal peale seda ütlesin: "Issand, Sa oled tervendanud mu ihu."
Ma lihtsalt kuulutasin seda, sest teadsin, et olin palunud selle eest
koos Terryga.
Jumal võttis kuulda me palveid ja vastas neile.
Ta vaatas mulle otsa ja ütles: "Jumal on mu terveks teinud."
Jumal tõesti tegi seda.
Ja elu pöördus hetkega tagasi selliseks nagu see olema pidi.
Charlotte on sellest ajast alates Lyme'i tõvest terve
ega kasuta mingeid ravimeid.
Tal pole ka valusid
ja ta saab taas tunda rõõmu oma perest.
Issand andis mulle haiguse ajal lugeda Luuka 18:1,
kus on öeldud, et alati tuleb paluda ja mitte tüdida.
Millest iganes sa ka läbi ei läheks -
mis iganes raskustest, tormidest või olukordadest,
Jumal on koos sinuga keset seda tormi
ega jäta või hülga sind kunagi.
Jumal ei hülga meid kunagi, mis iganes tormis me ka poleks.
Milline võrratu tunnistus!
Siin aga veel palvevastuseid.
Sherry kirjutab, et tal oli puusas meeletu valu.
Ta vaatab pea iga päev saadet "Klubi 700"
ja mõtles kord: "Kui nad vaid paluks ka minu eest!"
Ja siis ta kuulis Wendyt ütlemas: "Isa, Sa saadad oma sõna just praegu
tervendades kellegi,
kes on pannud oma käe oma puusa peale.
Sa tervendad selle puusa."
Sherry koges, kuidas üks soojus läbistas kogu ta keha
ja tema üllatuseks oli valu läinud ega ole siiani tagasi tulnud.
Sa ju ei tundnud seda Sherryt, ega ju?
Üldse mitte, kuid rõõm oli temast kuulda.
Linda kirjutab, et ta oli väga haige
ja arstile minnes leidis arst ta kaelalt 2,5 cm suuruse mügariku.
Lisaks sellele oli Linda kõri hästi paistes.
Talle määrati antibiootikumid, kuid need tegid ta veelgi haigemaks.
4. mail, 2017 vaatas Linda "Klubi 700" ja kuulis Pat'i ütlemas:
"Kellelgi on kaela peal kasvaja, kuid see on healoomuline.
Jeesus saab tervendama su."
Linda võttis selle sõna vastu
ja järgmine kord arstile ning röntgenisse minnes selgus,
et see kasvaja oli kadunud.
Tänu Jumalale!
Tahame paluda ka teie eest, sest Jumala jaoks pole miski võimatu.
Jumalaga on kõik võimalik
ja Ta suudab tervendada, mis iganes hädad sul ka poleks.
Ta võib saada su välja ratastoolist ja haigla voodist.
Ta võib likvideerida kasvaja, vähi, artriidi või mille iganes.
Ta suudab tervendada, mida iganes.
Tema on sind loonud ja Tema saab su ka korda teha.
Me liidame nüüd käed palveks, uskudes, et Jumal tegutseb su heaks.
Isa,
ma palun koos oma usuõega Kristuses
kõigi pärast, kes meid vaatavad.
Me palume, et Püha Vaimu võidmine langeks taevast;
et Sinu au pilv langeks inimeste üle just praegu.
Las nad lausa näha Sinu au pilve ja kogeda täit tervenemist.
Kellelgi on kopsudes mingi ummistus, millest Jumal vabastab just praegu.
Keegi on 28-aastane ja tal on luupus.
Jumal tervendab su luupusest, mistõttu võta see vastu Jeesuse nimel.
Meid vaatab üks naine, kelle nimi on Florida.
Kuulen seda väga selgelt - su nimi on Florida
ja sa vajad tervenemist oma ihus.
Ma ei tea, mis see on, kuid Jumal teab su nime
ja puudutab sind just praegu, mistõttu võta see vastu Jeesuse nimel.
Kellelgi on nii tugev kaelavalu, et saad vaevu oma kaela liigutada.
Pane oma käsi oma kaela peale ja tea, et see on Jeesuse nimel terve.
Kellegi üks silm on täiega paistes ja väga valus.
Jumal puudutab seda just praegu ja see paistetus alaneb.
Kellelgi on tõsine suure varba põletik,
mida Jumal samuti puudutab just praegu.
Lihtsalt võta oma tervenemine vastu.
Rahu tuleb su üle.
Jeesus ütles: "Oma rahu ma annan teile."
Jumala rahu langeb ühes Jumala auga kui pilvena
ja Jumala vägi on su üle Jeesuse nimel.
Aamen.
Tänu Jumalale!
Võta meiega ühendust ja anna teada, mida Jumal on teinud.
Anna teada oma tervenemisest või ka palvesoovidest.
Me telefoninõustajad on valvel ja valmis palvetama su eest.
Järgmisena lugu mehest, kes on menukite autor,
poliituudiste kommentaator ja advokaat.
Endine skeptik David Limbaugh
jagab meiega, kuidas temast sai tõeline usklik.
Sellest kõigest peagi lähemalt.
See oli väljakutse saada oma poeg piima jooma.
Ta nuttis pidevalt.
Ta kannatusi nähes mõtlesin,
kui raske saab ta elu olema selle suulaelõhega.
See murdis mu südame ja ma nutsin koos temaga.
Pöördusime taaskord Jumala poole.
Teadsin, et Ta hoolib mu lapsest veelgi enam kui ma ise.
Igakord, kui näen teda naeratamas, mõtlen te peale
ja sellele, kuidas jagasite armastust ühe vaese perega nagu minu oma.
CBN'i partneritena teete teie sellised lood võimalikuks.
Tuhanded inimesed üle maailma saavad uue elu,
kuna olete hoolinud piisavalt, et anda.
Aitäh kõigile, kes olete me partnerid -
teie abi muudab tohutult paljusid elusid.
Sest üheskoos aidates saavad ka imed sündima.
Paljud tahavad siiralt uskuda Piibli tõdedese,
olles samas siiski skeptilised.
Advokaat David Limbaugh oli üks neist,
kuniks ta avastas suure hulga vettpidavaid tõendeid kristluse kasuks.
Järgnevalt midagi, mis muutis ta elu.
David Limbaugh on advokaat, poliituudiste kommentaator
ja menukite autor.
Ta polnud aastaid kindel, kas Jeesus ikka on Jumala Poeg.
Kuniks üks sõber esitas talle väljakutse uurida fakte.
Sellega algas üks teekond läbi Piibli,
mis juhtis Davidi tõeni, mida ei saanud eirata.
Ta ütleb, et evangeeliumid on see koht,
kus tutvuda Jeesusega muutmatul kujul.
Oma raamatus "Tõeline Jeesus"
juhib David me tähelepanu Jeesuse sõnadele Piiblis
ja julgustab meid uurima neid rohkem kui eales varem.
Tervitame siinkohal David Limbaugh'i.
Tore näha teid! - Teidki. Aitäh, et kutsusite.
Te kasvasite koos venna Rush'iga kiriku atmosfääris üles.
Vanemad viisid teid igal pühapäeval kirikusse.
Millal need kahtlused tekkisid?
Küsimus polegi niivõrd kahtlustes,
kuivõrd selles, et ma ei võtnud Jumalat vastu.
Ma lihtsalt käisin kirikus.
Ülikooli minnes aga hakkasin sellele rohkem mõtlema.
Mõtlesin, miks laseb armastav Jumal
kõigel kurjusel ja kannatustel maailmas sündida?
Need pole küll mõistlikud mõtted, kuigi ise arvasin, et olen geenius.
Nii hakkasin uurima apologeetikat ja Piiblit.
Kuid selle asemel,
et püüda muuta Jumalat oma arusaamiste kohaseks,
olnuks mõistlikum uurida Tema ilmutusi
ja säästa end rohkest peavalust.
Kuid ma valisin ikka raskema tee.
Mis pani teid tõeliselt uskuma?
Mis sai selleks pöördepunktiks,
kus tuluke lõi põlema ja te mõistsite: "See ongi nüüd see!"
Ütleksin, et mu teele külvati sadu erinevaid väikesi seemneid,
kuid see, mis lõpuks intellektuaalselt asjad paika pani,
kuigi tegu on enamaga, kui vaid intellektuaalse looga,
olid messiaanlikud ettekuulutused.
Neid on terves Vanas Testamendis
ja neid kuulutati sadu aastaid enne Jeesuse sündi,
kirjeldades detailselt Tema elu, surma, kannatusi ja kirge.
Ka Tema tööd.
See rabas mind jalust.
Ma polnud seda varem märganud.
Olete andnud välja raamatu "Tõeline Jeesus".
Mis oli evangeeliumites sellist, mis pani teid seda kirjutama?
Ma alustasin tegelikult sissejuhatuse kirjutamisega
kogu Uuele Testamendile.
Kuid sellega edasi liikudes
pidin evangeeliume nö kokku tõmbama.
Mõtlesin, et kirjutan neist u 50 lk
ja ülejäänud raamatu ülejäänud Uuest Testamendist.
Nii et, püüdsin evangeeliume kokku võtta,
kuid see oli täiesti võimatu, sest seal oli nii rikkalikult materjali.
Helistasin oma kirjastajale ja küsisin,
kas võin kirjutada kogu raamatu evangeeliumitest,
et saaksin minna ka süviti.
Nad olid nõus.
Nii uurisin evangeeliume viisil, kui ei eales varem
ja õppisin neist nii mõndagi.
Ma ei saanud mingeid ilmutusi nagu osa inimesi on saanud,
kuid üks asi sai mulle igati selgeks -
Piiblis pole ühtki teist kohta peale evangeeliumite,
kus kohtuda Jeesusega - elava Jumala Pojaga,
nii ehedal ja muutmatul kujul.
Istuda Ta jalge ees, näha Ta imesid,
kuulata Tema mõjusaid jutlusi,
näha, kuidas Temast kiirgub nii jumalikku loomust kui inimlikkust.
Ilma peal pole iialgi olnud ühtki Tema sarnast isikut,
sest Ta oli ühtaegu inimene kui ka Jumal,
tulles meid päästma.
Ükski ulmekirjanik poleks suutnud luua sellist karakterit.
Kuid see saab selgeks alles siis, kui sa ise Piiblit ja evangeeliume loed,
nähes Jeesust muutmatul kujul.
Ülejäänud Uus Testament räägib ka Jeesusest,
selgitades Ta mõtteid, sõnu ja tegusid.
Kuid ainuüksi evangeeliume lugedes saad sa sellest tõeliselt aru.
Eriti veel siis, kui lugeda Jeesuse enda sõnu.
Need on Jeesuse ehk Jumala sõnad
ja ütlesite, et see rabas teid jalust, kuna kohtusite nende läbi Jumalaga.
Seda on raske isegi kirjeldada,
rääkimata selle kõige raamatus sõnastamisest.
Isegi suurimad kristlikud mõtlejad on andnud mõista,
et kui sukeldud täienisti evangeeliumitesse
ja loed Jeesuse sõnu,
siis näed, et keegi poleks suutnud olla spontaanselt nii väljendusrikas.
"Andke keisrile see, mis keisrile kuulub
ja Jumalale see, mis kuulub Jumalale."
See oli spontaanne reaktsioon Talle esitatud küsimusele,
millega Teda püüti vahele võtta.
Kuid variserid ei suutnud Teda käsuseadusega vahele võtta.
Jeesus analüüsis ja mõtestas selle täiesti ümber,
väites end oleva Jumala,
mis oli nende jaoks täiesti üle võlli, nii et nad tahtsid tappa Ta.
Jeesus tõepoolest väitis end olevat Jumala,
mis on ka põhjus, miks Teda taheti tappa.
Teadmine, et intervjueerin teid täna,
tekitas minus taas soovi lugeda evangeeliume.
Valisin Markuse evangeeliumi
Kristlastena ei loe me neid vahel kuid, kui mitte isegi aastaid,
sest me arvame, et teame sealt juba kõike.
Kui aga siis jälle loed neid, oled täiega hämmingus,
sest sa kohtud seal elava Jumalaga.
Kõik raamatud Jeesusest ja Piiblist on toredad.
Me kristlastena peaksime olema suhetele orienteeritud
nagu Jumalgi seda on.
On tore, kui õpetame pühapäevakoolis ja aitame üksteist.
Kuid Piibli lugemisele pole mingit asendust.
Nii nagu ka evangeeliumite lugemisele pole mingit asendust,
sest igakord, kui neid loed, õpid sealt midagi uut
ja seda palju sügavamal ning rikastavamal moel.
Kust iganes ma ka täna evangeeliumit ei avaks -
sealt lugedes saaksin jälle midagi uut.
Selle sügavustel pole piire, mis viitab taaskord Piibli ehtsusele.
Sest Jumala Sõna on elav. - On.
Ja sa leiad sealt alati midagi uut.
Ühtlasi on see loodud igaühe meie jaoks individuaalselt.
See on kirjutatud igaühe me isiklike olukordade jaoks.
Tegu on küll muutumatu Jumala Sõnaga,
kuid seda saab rakendada igaühe me igapäevases elus -
erinevatel viisidel ja erinevates olukordades.
Mida te ütlete skeptikutele,
kes küll imetlevad te usku ja tahavad ka ise uskuda,
kuid kel on raskusi sellega.
Ütleksin, et ärgu tehku sama viga, mida ma tegin,
eeldades, et tegu on pimeda usuga
ja kristlased jätavad oma ajud ning kriitilise mõtlemise ukse taha.
See pole nii.
Kristluses kuulutatavad tõed
tuginevad tohutule hulgale tõendusmaterjalidele.
Jah, Piiblit lugedes võib ikka tulla esile midagi,
mis otsekui ei klapi,
kuid samas leidub neilegi küsimustele rahuldustpakkuvaid vastuseid.
Samas on oluline mõista,
et kui sa avad Piibli otsiva meele ja avatud südamega,
mis on muide oluline tingimus,
sest paljud skeptikud püüavad Jumalale nö ära teha.
Kui sa ei taha Jumalat vastu võtta, siis Jumal ka lepib sellega.
Kui aga koputad Ta uksele, siis Jeesus avab selle.
Kui otsid Teda, siis ka leiad Ta.
Piibel tõotab pöördumise võimalust ja Jumal ka võimaldab seda.
Mine ja saa ise teada sellest ning see rabab su jalust.
Kui sa just pole liiga uhke, et lubada endal õppida sealt.
Mul on hea meel, et kirjutasite selle raamatu,
sest kuigi olen aastaid olnud usklik,
on tõeliselt võimas pöörduda tagasi evangeeliumite juurde.
Me vajame seda.
Me vajame hoida alal oma suhet Jeesusega.
Vajame tõesti.
Elades kristlastena selles maailmas
oleme me kiusatuste, häirivate tegurite ja ebajumalate märklauad,
mistõttu me ei suuda elada 100% patuvaba elu siin maa peal.
Küll aga peame püsima Jumala Sõnas ja palves,
rakendades vaimulikku distsipliini
ja tehes, mis võimalik, et hoida Jumala ligi.
Sest see maailm esitab meile rohkelt väljakutseid
ja inimlikule murtusele on vaid üks lahendus - Jeesus Kristus.
Aamen.
Kes soovib armuda taas Jeesusesse ja evangeeliumitesse,
peab hankima endale selle raamatu "Tõeline Jeesus".
Ühtlasi on me FB'i lehel põhjalikum intervjuu Davidiga.
Olge õnnistatud! Oli tore näha teid. - Aitäh, et kutsusite.
Ja tervitage ka oma venda meie poolt. - Teen seda.
Järgnevalt aga vastused teie küsimustele.
Margaret küsib, miks lubas Jumal Vana Testamendi usumeestel
omada mitmeid naisi ja liignaisi?
Jääge meiega ja saate teada.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta Klubi 700'ga ühendust.
Tere tulemast tagasi!
Te vaatate saadet "Klubi 700".
Tahan rääkida teile Patrickust, kes on jalaväepataljoni sõdur
ja värskelt abielus Christinaga.
Nad elavad sõduri palgast, mis pole mitte lihtne.
See on ka põhjus, miks CBN ulatas neile oma abikäe.
Vastabiellunutel Patrickul ja Christinal
polnud palju aega abiellu sisse elamiseks.
Patrick on jalaväepataljoni sõdur
ja pidi minema missioonile vaid 3 nädalat peale pulmi.
Olen vägagi uhke ta üle.
Selleks peab olema julgust, et teha seda, mida ta teeb.
See on ka hirmuäratav,
kuid ta on valmis ohverdama maa nimel, mida ta armastab.
Mõlema sõnul aga on palve see, mis neid tõeliselt läbi kannab.
Olles missioonil, palvetan kogu aja.
Palun, et Jumal hoiaks nii mu naist, kui ka mind ennast.
Ta on olnud olemas me jaoks mitmeid kordi.
Jumalal on suur roll mu elus ja me suhtes.
Ta annab mulle jõudu ja rahu ning hoiab mind käigus.
Nad paluvad ka oma rahaasjade pärast.
Teades, et neil on vaid Patricku seersandi palk
ja Christinal õpingute tõttu vaid poole kohaga töö,
nad teavad, et neil pole just palju.
Nii polnud neil ka raha Patricku auto remondiks.
Neil polnud isegi raha mööbli ostuks oma esimese ühise kodu jaoks.
Tahan saada enne lahkumist kodu korda,
et ta ei peaks põrandal istuma.
Tahan, et kõik saaks paika
ja ta ei peaks millegi pärast muretsema.
Kui, siis vaid oma õpingute ja töö pärast.
Noored käisid abielueelsel nõustamisel
pastorite Donny and Michelle'i juures.
Pastorid teadsid nende rahalistest raskustest
ja võtsid ühendust CBN'i teenistusega "Aidates koduseid"
Nii võtsimegi selle loo ette.
Donny and Michelle kutsusid noored külla,
öeldes, et CBN teeb Patricku auto korda.
Tore!
- Sellest on abi, mis?
Jaa, kõik saab siis korda.
Kuid uudiseid oli veelgi.
Kuid nad tahavad viia teid ka mööblipoodi
ja õnnistada teid...
Ja õnnistada teid vajaliku mööbliga.
Et saaksite värske abielupaarina
ja samas Patricku missioonile minekuga
panna osa raha kõrvale.
Te saate endale kodu!
- Kas pole vinge?
Nii vinge!
Peale auto korda tegemist
läksid nad mööblipoodi, et valida sealt välja, mis tarvis.
Ashley mööblipood tegi CBN'ile ka suure allahindluse.
Nii sai värske abielupaar enne Patricku lahkumist kodu korda.
Olen CBN'ile üliväga tänulik,
et nad teevad midagi sellist peredele, kes on sellises olukorras.
See on imeline õnnistus
ja ma loodan, et nad jätkavad sellega.
Need mehed ja naised seavad end ohtu meie heaolu eest,
nii et, vähim, mida teha saame, on neid aidata.
See on üks osa CBN'i teenistusest "Aidates koduseid".
Me usume aitamisse
ja selle noore paari rõõm oli meile suureks tasuks.
Nüüd aga vaatajate küsimuste juurde.
Margaret küsib: "Miks lasi Jumal Vana Testamendi usumeestel
omada mitut naist ja liignaisi?
Ja millal muutis Jumal oma meelt, muutes abielu monogaamseks?"
Ma ei usu, et Jumal muutnuks oma meelt.
Tõde on see, et naised sünnitavad lapsi
ja kuna nad seda teevad, ei saa nad minna sõtta,
sest neil on lapsed, kes vajavad hoolt.
Naised aga vajavad, et keegi hoolitseks ka nende eest
ja see on miski, mida mehed peaks tegema.
Mees suudab kanda hoolt mitme naise eest,
samas kui naine ei saa kanda hoolt mitme mehe eest.
Usun, et vanasti oli vist rohkem naisi kui mehi
ja seetõttu oli algelistes kogukondades
mitme naise omamine tavapärane nähtus.
On seda endiselt veel teatud Aafrika riikides.
Tean üht hõimu pealikku, kellel oli 60 naist.
Seda on muidugi liiast, kuid nii oli.
Samas, Jumal ei muutnud oma meelt
ja Jeesus jagas ka Uues Testamendis abielu standardit.
"Mees jätku maha oma ema ja isa ja hoidku oma naise poole,
sest nemad on üks liha."
See on Uue Testamendi piibellik kord.
Jumal pole küll muutnud oma meelt, aga kultuuriruum on muutunud.
Ma pole kindel, et Piiblis oleks mõni koht,
mis viitaks, et polügaamia oleks vastuolus Piibli õpetusega.
Kuid me ei ela selliselt,
sest Uue Testamendi seadused ei luba seda.
Nii et, nii see on.
Ja tänu Jumalale selle eest!
Tänapäeval on Hiinas rohkem mehi kui naisi,
nii et, mine tea -
ehk peaks seal olema naisel mitu meest.
Üks vaataja kirjutab:
"Nägin unenäo oma vanaemast, kes suri 2007. aastal.
Seal unenäos vesteldes
püüdsin selgitada talle Seaduselaeka olemust.
Ühtlasi nägin ka selgelt Seaduselaegast ennast.
Mu küsimus on, kas see unenägu võib olla Jumalalt
või on mõni muu eriline põhjus, miks seda unes nägin?
Ühtlasi tahaks ka teada, kas taevas on ka Seaduselaegas?"
Seaduselaegas oli üks väike kast, mitte midagi suurt.
Öeldi, et see on eesootavate asjade vari,
mistõttu usun, et nii tempel kui kõik seal olnud asjad
on kui vari võrreldes taeva reaalsusega.
Kuid küsimus oli...
- Kas see unenägu oli Jumalast?
Ma ei tea selle unenäo kohta.
Me võime näha igasugu asju unes
ja need võivad lähtuda kas Jumalast või me oma kujutlusvõimest.
Need võivad tähendada midagi ja võivad ka mitte.
Kuna ma ei tea sellest lähemalt, on ka raske midagi öelda.
Igal juhul oli tegu lohutava unenäoga, nii et sellisena seda siis võtkegi.
"Mu mees on hullumas küsimuse üle,
kas inimesed saavad päästetud enne ja pärast oma surma?
Isegi, kui nad tunnistavad end usklikeks,
pole mu mees ikka kindel ja on täiega ärevil selle pärast.
Tal on küll imeline süda
ja ta jagab evangeeliumi ning palvetab inimeste eest,
kuid samas ajab ta nii mind kui ennast selle teemaga hulluks.
Kuidas pakkuda talle hinge kergendust?"
Hinge kergendus tuleb Piiblist.
Piibel ütleb väga selgelt, kes pääseb taevasse.
Jeesus ütleb Johannese 5:24:
"Kes kuuleb minu sõna ja usub teda, kes minu on saatnud,
sellel on igavene elu
ning ta ei lähe kohtu alla."
Nõuded päästetud saamiseks on üsna lihtsad,
kuid küsimus taandubki uuestisünnile.
Kui oled uuestisündinud, kuulud ka Jumala kuningriiki.
Nii et, see on küsimus, mida küsida.
Samas aga on kõik Jumala käes ja meie ei vastuta inimeste eest.
Me vastutame vaid evangeeliumi kuulutamise eest
ja selle eest, et räägime inimestele päästest Jeesuses.
Te abikaasa peaks selles osas rahulikumalt võtma,
usaldades selle Jumala hooleks, sest see on Tema vastutus.
Antoinette kirjutab: "Kaotasin oma 11-aastase lapse,
kes hukkus purjus autojuhi tõttu.
Seejärel suri mu abikaasa
ja aasta tagasi mu 37-aastane tütar, kel oli südamepuudulikkus.
Olen suures leinas
ja kuigi armastan Jumalat, kannatan ka depressiooni all.
Ma ei saa toast välja.
Ma ei usu, et see oli Jumala tahe, et mu lapsed sureksid.
On see üldse võimalik surra enne oma õiget aega?
Või oli see siiski Jumala tahe, et mu kallid sureksid?"
Maailm on kurjust täis.
On purjus inimesi ja on õnnetusi.
Ma ei usu, et emb-kumbki oleks Jumala plaan,
kuid samas Ta laseb neil asjadel sündida.
Kuid kui te kallid tundsid Jumalat, siis nad on nüüd Jeesuse juures
ja nendega on kõik hästi.
Mis aga teisse puutub, siis palun minge kodust välja!
Hakake liikuma, hingake värsket õhku, võtke päikest.
Hakake taas elama ning aitama teisi inimesi.
Depressioon on ehe asi,
kuid selle mõjusid on võimalik leevendada,
kui teete füüsiliselt, mis tarvis.
Lõpetuseks aga tänane piiblisalm Roomlastele 11:29:
"Jumal ei kahetse ju oma armuande ega kutsumist."
Kõike head!
Kui vajad rääkida kellegagi, kes hoolib,
on meie telefoni- ja palvenõustajad valmis vastama su kõnele,
nii et, helista juba täna!
Tõlge: Anne-Ly Raukas